Nici Alibec, nici Pușcaș! Atacantul cerut titular la naționala României: "E păcat de el!"
Cei doi nu s-au ridicat însă la nivelul așteptărilor, iar multe voci i-au contestat alegerile selecționerului. Marius Șumudică a fost printre cei care au considerat că Edi Iordănescu ar fi trebuit să îl utilizeze pe Denis Drăguș pe postul de atacant central.
Florentin Petre l-a cerut pe Louis Munteanu titular la EURO 2024
Florentin Petre a venit însă cu o altă sugestie pentru Edi Iordănescu: să îl cheme la EURO 2024 pe Louis Munteanu, atacantul celor de la Farul, pe care îl consideră cel mai în formă atacant din campionatul intern. De altfel, fostul dinamovist a subliniat că Edi Iordănescu ar trebui chiar să îl titularizeze pe fotbalistul care aparține de Fiorentina, în detrimentul lui George Pușcaș și al lui Denis Alibec.
"Louis Munteanu este cel mai în formă jucător din campionatul românesc, la atacanți mă refer. Eu cred că la stilul de joc pe care îl avem, la abilitățile pe care el le are, eu cred că ar fi cel mai în măsură să înceapă următoarele jocuri.
E păcat de el pentru că e în formă. Nu poți să începi fără un jucător cu asemenea calități", a declarat Florentin Petre, conform Fanatik.
Florentin Petre: "Aș juca fără probleme cu Răzvan și Marius Marin la EURO!"
Florentin Petre a vorbit și despre Marius Marin și Răzvan Marin, care au fost criticați de mai multe voci din România pentru prestațiile lor din cele două meciuri de pregătire.
Fostul international român a mărturisit că are mare încredere în cei doi fotbaliști și, dacă ar fi selecționer, s-ar baza pe aceștia la EURO 2024. Fostul căpitan al lui Dinamo a pus evoluțiile modeste ale celor doi Marini pe seama jocului foarte bun prestat de naționala Columbiei.
"Probabil că a fost un accident din punct de vedere al evoluției lor. Cu siguranță pot mai mult. Au fost surprinși de viteza în gândire a adversarilor. Aveau columbienii un sistem de rotație în care erau foarte greu de prins.
Dar sunt convins că sunt conștienți de lucrurile rele pe care le-au făcut. Sunt conștienți de lucrurile bune pe care le-au făcut și alta va fi fața de la Euro.
Aș juca fără nicio problemă (n.r. că Răzvan Marin și Marius Marin la EURO). Am încredere în ei", a adăugat Florentin Petre pentru sursa citată mai sus.
Urmăriți SPORT.RO și pe Google News